- George Nicolescu a murit la vârsta de 74 de ani!
- Cunoscutul cântăreţ compusese în trecut un imn al echipei lui Gigi Becali, la rugămintea latifundiarului din Pipera
- România – Columbia, marţi, 21:30, în direct pe Antena 1 şi în AntenaPLAY
Doliu în România! A murit George Nicolescu, artistul care a compus imnul echipei lui Gigi Becali.
George Nicolescu a încetat din viaţă la vârsta de 74 de ani. El s-a născut orb, la data de 12 martie 1950, în Ploieşti.
Doliu în România! A murit George Nicolescu, artistul care a compus imnul echipei lui Gigi Becali!
Potrivit spynews.ro, George Nicolescu a decedat în cursul zilei de astăzi, după ce fusese operat vinerea trecută. Chiar dacă intervenţia chirurgicală a fost una reuşită, starea lui George Nicolescu s-a agravat ulterior.
După operație, George Nicolescu a făcut bronhopneumonie și a fost mutat la terapie intensivă, acolo unde, în cele din urmă, corpul lui a cedat.
George Nicolescu a compus unul dintre imnurile FCSB-ului, chiar la rugămintea lui Gigi Becali.
Înainte să fie închis la Rahova, Gigi Becali, patronul FCSB-ului, i-a propus cântăreţului George Nicolescu să facă un imn pentru echipa lui. George Nicolescu a compus piesa, dar în cele din urmă ea a ajuns să nu mai fie difuzată după ce Becali a fost arestat.
"N-aveam cum să-i refuz, era un act artistic pentru echipa-fanion a României! Acum, că Gigi e la puşcărie, a rămas să mai vorbesc cu Vali Argăseală", declara George Nicolescu pentru libertatea.ro.
Cum sunau versurile imnului echipei lui Gigi Becali ce a fost compus de George Nicolescu
"La Steaua care a răsărit / E-o cale mult prea lungă / Că nici Dinamo, nici Rapid / Nu vor putea să ajungă", suna prima strofă, la acea vreme echipa lui Gigi Becali nefiind încă în conflict cu clubul Armatei, CSA Steaua.
Gigi Becali avea ulterior să piardă definitiv dreptul de folosire a mărcii "Steaua" în instanţă, după un proces cu CSA Steaua.
"Acolo sus e locul ei / Şi acolo va rămâne / În Europa, printre lei / Vor fi şi azi, şi mâine", mai erau versurile imnului compus de George Nicolescu pentru echipa lui Becali.
Cine a fost George Nicolescu
George Nicolescu a fost un cântăreţ român foarte cunoscut. Născut orb, el şi-a făcut un nume în muzică.
A debutat în muzică în anul 1981, la Cenaclul Flacăra. Piesele "Foaie verde, spic de pâine", "Ordinea de zi" şi "Eternitate", pe care le-a interpretat la Cenaclul Flacăra, au ajuns hituri.
George Nicolescu era stabilit de ani buni în Spania. El trăia alături de soţie, cu care era împreună de mai bine de 5 decenii.
George Nicolescu era apropiat şi de fotbal. El era cunoscut ca un mare fan al Petrolului Ploieşti, echipa din oraşul lui natal. A compus atât imnul Petrolului, cât şi imnul Gloriei Buzău.